"Astăzi, am validat peste 95% dintre candidații de la Consiliile Județene și primarii de municipii și reședință de județ, acesta fiind atributul Consiliului Politic Național. Am validat primii de pe lista de europarlamentare, urmând săptămâna viitoare să vină și diferența de candidați după ce primim și rezultatele sondajelor de opinie", a declarat Marcel Ciolacu.
Lista candidaților PSD la europarlamentare în ordinea rostită de Marcel Ciolacu:
- Mihai Tudose
- Gabriela Firea
- Claudiu Manda
- Victor Negrescu
- Vasile Dîncu
- Gheorge Cârciu
- Dragoș Benea
- Dan Nica
- Ștefan Mușoiu
- Roxana Mânzatu
- Andi Cristea
- Larisa Blănari
- Florian Valentin Sălăjanu
- Mădălina Lazăr
"Doamna Ramona Chiriac, preşedinta Reprezentanţei Comisiei Europene la Bucureşti, s-a suspendat după ce au fost discuţiile că va candida pe lista comună a alianței PSD și PNL, a anunţat public de ce anume s-a retras", a declarat Marcel Ciolacu.
Întrebat dacă Mihai Tudose ar putea deschide lista pentru europarlamentare, liderul PSD a spus:
Referitor la Mihai Tudose, este o opţiune de deschidere a listei, dar în urma deciziei luate de doamna Ramona Chiriac sunt ferm convins că în zilele următoare o să mă văd cu Nicolae Ciucă și vom hotărî împreună cum vom merge mai departe.
Ciolacu vrea ca listele să fie deschise de reprezentanți ai celor două partide
"Eu îmi doresc în acest moment ca listele să fie deschise de reprezentanţi ai celor două partide", a precizat el.
Ramona Chiriac a anunțat, joi, că nu mai candidează la alegerile europarlamentare din motive personale.